DECIMA 
DISSERTATIO BOTANICA. 
DE PASSIFLORA. 
P R jE F A T I O. 
A/Ionadelphia opus sex annorum spatio elaboratum dissertatione de Pas- 
siflora tandem absolvo : in qua huius generis monographiam novis specie- 
bus auctam quanta maxima potui solertia perficere conatus sum. Plures exsti- 
tere botanici , qui huius generis species decursu temporis paulatim observa- 
runt; sed quum non omnes qua par erat diligentia ipsas descripserint, ii prae- 
sertim qui ante renovatam botanicam vixere ; factum hinc est ut quaedam in- 
certae , quaedam confusae relinquerentur : idcirco superioris saeculi praetermis- 
sis scriptoribus , qui aliquas species cognoverunt , recentiores percurram tri- 
bus verbis. 
Plumierius diligentissimus et qua floruit aetate summus in America obser- 
vator quatuordecim reperit, descripsit ac delineavit species: Feuilleus duas, 
Martinus totidem, duas item Dillenius : Nostris vero temporibus Aubletius 
duas novas reperit et delineavit ; Iacquinus septem expressit nitidissimis ta- 
bulis , quarum fere omnes iam erant cognitae ; Mutisius duas ab Smithio in 
lucem editas ; et totidem Iosephus de lussieu ; unam denique Portesius, unam 
item Forsterius et alteram Commersonius. Horum autem nemo species cogni- 
tas ordinavit , atque in id unum intenti videbantur , ut earum numerum au- 
gerent , posteris laborem relinquentes, eas iterum examinandi, atque in de- 
bitum ordinem reducendi. Primum de Passiflora tractatum vidimus in 
amoenitatibus academicis Linnasi , quem hoc duce pro dignitate sustinuit 
Ioannes Gustavus Hallman in Upsalensi Academia anno 1745. In eo 22. spe- 
cies cum auctorum synonimiis ut certas exponuntur , multis aliis ut dubiis 
ad calcem reiectis : de plantarum historia, viribus, patria traditur accurate: 
tabula demum adiicitur , quas foliorum differentias sistit. Linnasus postea, Rei- 
chardus quoque et Murrayus in variis Linnasi operum editionibus dedita 
opera hoc genus illustrarunt ; novissime tandem D. de Lamarck in Dictiona- 
rio encyclopasdico. 
Fructificationis structura, atque florum huius generis pulchritudo in sui ad- 
mirationem rapuit intuentium animos, maxime botanicos; neque tamen ea- 
dem est omnium sententia in characteribus designandis. Tournefortius omnium 
Ppp ij 
